Onderverdeling van grond | Landbou
Onderverdeling van grond
Hoe kan mens 'n stuk van 'n plaas koop? Met die nuwe wette klink dit onmoontlik so kan mens 'n aandeel koop in sy plaas sonder om by skuld ens. betrokke te raak?
Landbougrond ('n plaas) kan slegs onderverdeel word as die Minister skriftelik sy/haar toestemming (permit) daarvoor gee. 'n Landmeter teken 'n skets van die stuk grond wat die koper wil koop en gaan deur al die prosesse om die Minister se toestemming daarvoor te kry.
Wanneer die Minister die permit uitreik, kan die koper nou die stuk grond by die eienaar koop. Die stuk wat oorbly, moet 'n ekonomiese landbou-eenheid agterlaat , anders sal die minister nie die goedkeuring verleen nie.
Landbougrond mag nie aan meer as een eienaar behoort nie, dus kan mens nie 'n belang of aandeel by die eienaar koop nie. Jy kan wel ,indien die grond in die naam van 'n regspersoon (maatskappy/BK) geregistreer is , 'n aandeel of belang in die maatskappy of BK koop.